

ที่ มท ๐๘๑๖.๒/ว  กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

 สิงหาคม ๒๕๖๔

เรื่อง ขอความร่วมมือแจ้งปฏิทินขยายระยะเวลาการบันทึกข้อมูลการจ่ายเงินอุดหนุนนักเรียนทุนเสมอภาคย้อนหลัง

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๑๑๗๔ ลงวันที่ ๘ มิถุนายน ๒๕๖๔

 สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๒๙๙๑/๒๕๖๔

ลงวันที่ ๔ สิงหาคม ๒๕๖๔ จำนวน 1 ชุด

ตามที่กรมส่งเสริมการปกครองท้องถิ่นและกองทุนเพื่อความเสมอภาคทางการศึกษา (กสศ.) ได้แจ้งแนวทางการบันทึกข้อมูลการจ่ายเงินอุดหนุนนักเรียนทุนเสมอภาคย้อนหลัง สำหรับสถานศึกษาที่ยังไม่ได้ดำเนินการจัดทำใบสำคัญรับเงิน (กสศ.๐๖) และรายงานการใช้จ่ายเงินของสถานศึกษา (ก.๐๐๒) ซึ่งได้กำหนดระยะเวลาให้สถานศึกษาบันทึกข้อมูลย้อนหลังผ่านระบบ dla.thaieduforall.org ระหว่างวันที่ ๑ มิถุนายน - ๓๑ กรกฎาคม ๒๕๖๔ นั้น

 กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษา สืบเนื่องจากคำสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ ๑๑/๒๕๖๔ เรื่อง พื้นที่สถานการณ์ที่กำหนดเป็นพื้นที่ควบคุมสูงสุดและเข้มงวด พื้นที่ควบคุมสูงสุด และพื้นที่ควบคุม ตามข้อกำหนดออกตามความในมาตรา ๙ แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ ได้ส่งผลกระทบต่อการดำเนินงานของสถานศึกษา จึงกำหนดให้ขยายระยะเวลาการบันทึกข้อมูลใบสำคัญรับเงิน (กสศ. ๐๖) และรายงานการใช้จ่ายเงินของสถานศึกษา (ก.๐๐๒) จนถึงวันที่ ๑๕ ตุลาคม ๒๕๖๔ ในการนี้ ขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

 ๑. ตรวจสอบรายชื่อสถานศึกษาที่ยังไม่ได้ดำเนินการจัดทำใบสำคัญรับเงิน (กสศ.๐๖) และรายงานการใช้จ่ายเงินของสถานศึกษา (ก.๐๐๒) ซึ่งเป็นข้อมูล ณ วันที่ ๒ สิงหาคม ๒๕๖๔

 ๒. แจ้งปฏิทินการขยายเวลาการบันทึกใบสำคัญรับเงินอุดหนุนแบบมีเงื่อนไข (กสศ.๐๖) และรายงานการใช้จ่ายเงินอุดหนุน (ก.๐๐๒) ให้สถานศึกษาทราบ และดำเนินการบันทึกข้อมูลย้อนหลังผ่านระบบ dla.thaieduforall.org ระหว่างวันที่ ๑ สิงหาคม - ๑๕ ตุลาคม ๒๕๖๔

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

รองอสถ..............................

ผอ.กศ.................................

ผอ.กง.ยศ............................

หน.ฝ...................................

จนท....................................

พิมพ์/ทาน...........................

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒